# Isabel Eizmendi Pérez

Isabel Eizmendi Pérez (Sant Sebastià, País Basc, 15 de juny de 1970) és una atleta catalana, d'origen basc, especialitzada en curses de fons, i curses d'orientació en bicicleta de muntanya.
Durant la seva trajectòria esportiva ha format part de la secció d'atletisme del FC Barcelona, de l'Associació esportiva Blanc-i-Blau, i del Club Esportiu Xinoxano Orientació. Guanyà el Campionat de Catalunya de 5.000 metres llisos en dues ocasions, el 2003 i el 2004. El mateix any 2004 participà en el Campionat del Món de mitja marató. El 2005 se centrà en la marató i aquell mateix any disputà el Campionat del Món d'aquesta especialitat. L'any 2008 abandonà la marató a causa d'una lesió i s'inicià en proves de duatló, curses de muntanya i curses d'orientació. Formant part del Club Esportiu Xinoxano Orientació, l'any 2009 es proclamà campiona de Catalunya de ciclo-orientació, una modalitat esportiva que combina la bicicleta tot terreny amb les cursa d'orientació.
Eizmendi també ha participat i guanyat diverses curses populars de renom, com la Cursa d'El Corte Inglés el 2004 i el 2006, la Jean Bouin el 2006, o la Cursa de la Mercè els anys 2004 i 2007. Em mitja marató de muntanya, guanyà la XXVI Mitja Marató Internacional d'Eivissa.

## Millors marques

| Disciplina | Temps | Data | Lloc |
| 10.000 metres | 0:34.14 | 19 de setembre de 2004 | Barcelona Catalunya |
| 20 quilometres | 1:10.38 | 9 de març de 2008 | Alphen aan den Rijn Països Baixos |
| Mitja marató | 1:12.36 | 15 de maig de 2004 | Sant Sebastià País Basc |
| Marató | 2:31:52.9 | 9 d'abril de 2006 | Rotterdam Països Baixos |
| 3.000 metres | 9:18.56 | 22 de maig de 2004 | l'Hospitalet de Llobregat Catalunya |
| 5.000 metres | 15:43.67 | 5 de juny de 2004 | Sevilla Espanya |
| 10.000 metres | 33:55.10 | 17 de juliol de 2011 | Avilés Espanya |
| 3.000 metres | 9:21.26 | 16 de febrer de 2002 | Sevilla Espanya |

## Referències

* 1 2 «Isabel Eizmendi Pérez». Gran Enciclopèdia Catalana. Barcelona: Grup Enciclopèdia Catalana.
* 1 2 Pou, Salva «Bezabeth Alemayehu i Isabel Eizmendi guanyen la Jean Bouin de Barcelona». Atletisme Català, 28-11-2006. Arxivat de l'original el 10 de novembre 2022 [Consulta: 10 novembre 2022].
* ↑ «Roger Roca i Isabel Eizmendi guanyen la Cursa d'El Corte Inglés». Corporació Catalana de Mitjans Audiovisuals, 25-04-2004 [Consulta: 10 novembre 2022].
* ↑ «Benhmbarka repeteix i Louise Brown reapareix en la Cursa d'El Corte Inglés. Hi havia corredores de gran nivell com Isabel Eizmendi, vencedora el 2004 i el 2006». El Punt Avui, 31-05-2010 [Consulta: 10 novembre 2022].
* ↑ «Uns 5.000 atletes participen en una reivindicativa 26a edició de la Cursa de la Mercè. La victòria final ha estat per al català Roger Roca, el gran favorit, que ha superat el seu company d'equip Benito Ojeda, per més d'un minut. En dones, triomf de l'atleta blaugrana Isabel Eizmendi». Corporació Catalana de Mitjans Audiovisuals, 19-09-2004 [Consulta: 10 novembre 2022].
* ↑ «Driss Lakhouaja i Isabel Eizmendi s'imposen en la 29a edició de la Cursa de la Mercè». Corporació Catalana de Mitjans Audiovisuals, 23-09-2007 [Consulta: 10 novembre 2022].
* ↑ Pou, Salva «Isabel Eizmendi participa a la XXVI Mitja Marató Internacional d'Eivissa». Atletisme Català, 21-10-2007. Arxivat de l'original el 10 de novembre 2022 [Consulta: 10 novembre 2022].
* ↑ «Personal bests». Association of Road Racing Statisticians. [Consulta: 10 novembre 2022].